Փաստաբան Տիգրան Հայրապետյանն էլ նշեց, որ Սեֆիլյանին առաջադրված մեղադրանքում նշված է, թե Սեֆիլյանն ունեցել է 200-300 հոգանուց զինված խմբեր. «Մինչդեռ, փաստորեն, Սմբատ Գալոյանն այն վկան է, որի շուրջ ստեղծվել է Սեֆիլյանին առաջադրված արհեստական մեղադրանքը: Սմբատ Գալոյանն է խոսել գործով մյուս ամբաստանյալ Հովհաննես Պետրոսյանի հետ եւ ասել, թե հեռուստաաշտարակ է զավթվելու: Նա ԱԱԾ գործակալ է: Նա մոտեցել է «Հիմնադիր խորհրդարանի» անդամներին, հրահրել, որ ունի խմբեր: ՀՀ իշխանությունները ՀՀ հերոս Սեֆիլյանի դեմ նման դավադրություն են կազմակերպել: Թող պատասխան տան, թե ինչու է Գալոյանը զանգեր ունեցել «Հիմնադիր խորհրդարանի» ղեկավարների հետ: Սա է իրականում տեղի ունեցել: Քննչական մարմինն անհեթեթ մեղադրանքով փորձել է սահմանափակել Ժիրայր Սեֆիլյանի գործունեությունը»: